જામનગરમાં એસઓજી પોલીસની ટીમે ખીમલિયા ગામના સીમ વિસ્તારમાં સરકારી ખરાબામાં આવેલા એક ઝુંપડામાં કેફી પદાર્થ એવા સફેદ પાઉડરનુ વેચાણ થતુ હોવાની બાતમીના આધારે દરોડો પાડીને સ્થળ પરથી સલીમ કાદરભાઇ લોબી (રે.હાપા રોડ, લાલવાડી આવાસ કોલોની)ને પકડી પાડી તલાશી દરમિયાન અંદરથી કેફી પદાર્થ મીથામ ફેન્ટામાઇન પાઉડરના 74 ગ્રામ અને 440 મિલિગ્રામ જથ્થો ઉપરાંત ડ્રગ્સ વેચાણના રૂ.79,400,મોબાઇલ ફોન,વજનકાંટો સહીત રૂ.2.73 લાખનો મુદામાલ કબજે કર્યો હતો.પોલીસ પૂછપરછ દરમિયાન પકડાયેલા શખ્સે આ જથ્થો જાકીર ઉર્ફે મુસ્તાક પાસેથી મેળવ્યો હોવાની કબુલાત આપી હતી.આથી પંચ બી પોલીસે તેની સધન પૂછપરછ માટે અદાલત સમક્ષ રજુ કરી ચાર દિવસના રીમાન્ડ મેળવીને ઘનિષ્ઠ પૂછપરછ હાથ ધરી હતી.જે પૂછપરછના આધારે પોલીસે ડ્રગ્સ પ્રકરણમાં સંડોવણી ખુલતા વિજય બાબુભાઇ (રે.ઠેબા)ની પણ ઘરપકડ કરી હતી.જે દરમિયાન મુખ્ય સપ્લાયર મનાતા શખ્સને પકડી પાડવા પોલીસે તપાસ વેગવંતી બનાવી હાલ મુંબઇ રહેતા જાકીર ઉર્ફે મુસ્તાક રજાકભાઇ શેખને વતન રાણાવાવ ખાતેથી પકડી પાડયો હતો.પોલીસે તેની સધન પૂછપરછ માટે અદાલત સમક્ષ રજૂ કરી પાંચ દિવસના રિમાન્ડ મેળવીને ડ્રગ્સ પ્રકરણની તપાસ સાથે પૂછપરછ હાથ ધરી છે.